Велики поморник
Велики поморник () врста је морске птице из породице поморника.

Опис 
Велики поморник је дуг 50–58 центиметара са распоном крила 125–140 центиметара. Одрасла јединка је смећкастосива, са црном капом, а младунци су смеђи без пруга. Реп му је кратак и туп, док му је лет директан и снажан.

Порекло 
Генетска истраживања су пронашла изненађујуће сличности између великог поморника и широрепог поморника, упркос разликама у изгледу. Многи орнитолози верују да велики поморник потиче од хибрида између широрепог поморника и једне од врста поморника са јужне хемисфере, или да је широрепи поморник еволуирао од хибрида великог поморника и неке од мањих арктичких врста.

Размножавање 
Велики поморник се размножава на Исланду, у Норвешкој, на Фарским и Шкотским острвима, са неколико њих у унутрашњости Шкотске. Размножава се на каменитим острвима и обично женка снесе два пегава маслинастосмеђа јајета у гнездо обложено травом. Као и други поморници, лети око главе човека или другог уљеза који прилази гнезду. Иако не може да нанесе озбиљне повреде, такво искуство са птицом те величине је ужасавајуће. Селица је и зимује на мору у Атлантском океану и често долази до северноамеричких водених токова. Понекад долута до медитеранских земаља (на пример Турске).

Исхрана 
Ова птица једе углавном рибу, коју често краде од галебова, чигри, па чак и блуна. Такође директно напада и убија друге морске птице. Као и код већине других врста, целе године се овако понаша и показује мању окретност и већу снагу од мањих поморника када напада друге птице. Уобичајена техника је да долети до блуне у лету и ухвати је, тако да она падне у море, где је поморник напада док она не преда свој улов. Такође једе изнутрице, јаја, бобице и стрвине. Због своје величине, агресивног понашања и самообране, велики поморник се углавном не плаши других грабљивица. Младунци могу да постану плен пацовима, мачкама или арктичким лисицама, а здраве одрасле могу да угрозе само сури орао и белорепан.

Галерија

Референце

Литература

Спољашње везе 

 More great skua information and photos  at the Handa Island Skua Project
 
 
 
 
 
 
 

Lari
Птице Европе